Serviciile mobile de harti pot fi de mare folos oricarui utilizator. Google Maps ofera o gama larga de functii ce ne ajuta sa descalcim strazile marilor orase, oferindu-ne informatii privind obiectivele din jur si directii catre acestea. In plus, avem posibilitatea de a vizualiza harta in diferite moduri: harta grafica cu denumirile strazilor, harta cu imagini din satelit sau o varianta hibrid ce le combina pe primele doua. De asemenea, putem accesa informatii detaliate privind transportul in comun sau situatia traficului (in Romania aceste servicii nu sunt disponibile in toate orasele tarii; de exemplu, in Iasi nu apar toate statiile de autobuz, iar functia pentru trafic nu functioneaza).

Exista si aplicatii de navigare pentru mobil create special pentru conducatorii auto. Avantajul acestora este ca au hartile in memorie si nu este nevoie de o conexiune la Internet pentru a descarca traseul dorit. In schimb, o astfel de aplicatie de calitate ajunge la 40-50 de euro iar spatiul de care vei avea nevoie pentru a o stoca pe telefon poate fi o problema, dimensiunile acestora ridicandu-se la 1-2 GB.

Batalia dintre Google si Apple de pe piata mobila s-a extins si la capitolul hartilor. Noua versiune a sistemului de operare pentru dispozitivele mobile a celor de la Apple, iOS 6, aparuta saptamana trecuta impreuna cu iPhone 5 (disponibila si pe modele anterioare: iPhone 3GS, iPhone 4 si iPhone 4S) inlocuieste aplicatia de harti de la Google cu una creata de Apple cu date furnizate de compania TomTom de GPS-uri. Pasul facut este destul de riscant, avand in vedere ca, de la aparitia acesteia, aplicatia Maps a celor de la Apple a starnit numeroase controverse, multi semnaland probleme destul de grave.

Utilizatorii iPhone care au facut upgrade la iOS 6 vor avea surprize neplacute privind aplicatia de harti. De exemplu, in Iasi strazile apar fara denumire, astfel harta devine complet inutila pentru navigarea in oras, iar singurele obiective trecute pe aceasta sunt aeroportul si Gara Nicolina, care este pozitionata gresit, la aproximativ 500 de metri de calea ferata. In plus, peste tot in lume au fost semnalizate probleme privind lipsa anumitor localitati (un exemplu din zona este lipsa orasului Harlau de pe harta celor de la Apple). Pe Internet, utilizatorii iOS au semnalat numeroase alte erori ale aplicatiei; multe dintre acestea au devenit subiecte de glume.

Compania Apple a spus ca aplicatia de harti va fi imbunatatita pe parcurs, iar aceasta va fi din ce in ce mai exacta cu cat mai multi utilizatori o vor folosi. La acest capitol Google este cu mult inainte, insa ramane de vazut care va fi urmatoarea miscare a celor de la Apple. Rivalitatea acestor giganti a adus pana acum doar beneficii atat utilizatorilor de iOS, cat si celor de pe Android.

Tu cat de des folosesti aplicatiile de harti pe telefonul tau mobil? Ne poti raspunde pe www.facebook.com/GadgetMyLove.